
Grozījumi Tiesībsarga likumā
Izdarīt Tiesībsarga likumā (Latvijas Republikas Saeimas un Ministru Kabineta Ziņotājs, 2006, 10. nr.; 2008, 13. nr.; 2009, 2., 14. nr.; Latvijas Vēstnesis, 2009, 193. nr.; 2011, 103. nr.; 2014, 199. nr.) šādus grozījumus:
1. Papildināt 11. pantu ar 6. punktu šādā redakcijā:
"6) veikt valsts preventīvā mehānisma funkcijas."
2. Papildināt 12. pantu ar 11. punktu šādā redakcijā:
"11) apmeklē vietas, kurās personām tiek vai var tikt atņemta brīvība (turpmāk – brīvības ierobežošanas vietas), lai stiprinātu šo personu aizsardzību pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem."
3. 13. pantā:
papildināt 1. punktu pēc vārda "iestādes" ar vārdiem "privātpersonas iesnieguma izskatīšanas gaitā vai" un pēc vārda "informāciju" ar vārdiem "iespējama cilvēktiesību pārkāpuma izvērtēšanai";
izteikt 3. punktu šādā redakcijā:
"3) jebkurā laikā bez speciālas atļaujas apmeklēt brīvības ierobežošanas vietas, brīvi pārvietoties to teritorijā, apmeklēt visas telpas un vienatnē satikties ar personām, kuras tiek turētas brīvības ierobežošanas vietās;";
papildināt ar 3.1 punktu šādā redakcijā:
"31) saņemt visu informāciju, kas saistīta ar izturēšanos pret personām, kuras uzturas brīvības ierobežošanas vietās, tai skaitā īpašu kategoriju personu datus, kā arī informāciju par šādu personu uzturēšanās apstākļiem, personu skaitu un atrašanās vietu;";
papildināt ar 3.2 punktu šādā redakcijā:
"32) pieaicināt ekspertu brīvības ierobežošanas vietas apmeklējumam;";
papildināt ar 13. punktu šādā redakcijā:
"13) sniegt ieteikumus jautājumos, kas saistīti ar izturēšanos pret personām, kuras uzturas brīvības ierobežošanas vietās, kā arī par nepieciešamajiem pilnveidojumiem attiecībā uz uzturēšanās apstākļu uzlabošanu šajās vietās un citus ieteikumus privātpersonas cilvēktiesību aizsardzībai;";
papildināt ar 14. punktu šādā redakcijā:
"14) saņemt tiesu informatīvajā sistēmā esošo informāciju par tiesvedības gaitu un tiesu nolēmumus personu iesniegumu un pārbaudes lietu izskatīšanai, kā arī pētījumu, situāciju analīzes veikšanai un atzinumu sniegšanai."
4. Papildināt likumu ar 13.1 pantu šādā redakcijā:
"13.1 pants. Tiesībsarga ieteikumu ieviešana
Valsts pārvaldes un pašvaldību institūcijas, biedrības un nodibinājumi, reliģiskās organizācijas un citas iesaistītās puses rakstiski informē tiesībsargu par ieteikumu ieviešanas rezultātiem un sniedz lūgto informāciju."
5. 21. pantā:
papildināt panta nosaukumu pēc vārda "darbinieku" ar vārdiem "un pieaicināto ekspertu";
papildināt ar otro daļu šādā redakcijā:
"(2) Tiesībsarga darbinieku vizītēm pieaicinātajam ekspertam vizīšu laikā ir šā likuma 13. panta 3., 3.1 un 4. punktā minētās tiesības."
6. Papildināt 27. panta pirmo daļu pēc skaitļa un vārda "5. punktā" ar vārdiem un skaitli "un 13.1 pantā".

